《玉漏迟 月湖夜泛》
清代·赵我佩

迢迢银汉路，嫦娥睡起，碧天云暮。柳外凉蟾，照出暝烟千缕。

雨过山青欲滴，似和泪、个人眉妩。花不语。红船撑入，翠乡深处。

谁家水调歌成，怕唱彻菱塘，惊它鸥鹭。薄衬冰绡，清逗满身香露。

安得今宵酒醒，把残月、晓风留住。欢易去。思量旧游无据。

作者简介：赵我佩，字君兰，仁和人，赵庆熺女，□砺轩室。